stanford-oval/wikipedia huggingface dataset:
สตีเวน สปีลเบิร์ก
ผลงานภาพยนตร์

| ปี | เรื่อง | สตูดิโอ |
| --- | --- | --- |
| 1968 | แอมบลิน' (Amblin') (ภาพยนตร์สั้น) | ฟิล์มเวส |
| 1971 | ตำนานโหด ฝ่าตีนอำมหิต (Duel) | ยูนิเวอร์แซล พิกเจอส์ |
| 1974 | อีสาวบ้าเลือด (The Sugarland Express) | ยูนิเวอร์แซล พิกเจอส์ |
| 1975 | จอว์ส (Jaws) | ยูนิเวอร์แซล พิกเจอส์ |
| 1977 | มนุษย์ต่างโลก (Close Encounters of the Third Kind) | โคลัมเบีย พิกเจอส์ |
| 1979 | ยุ่นแย็บแยงกี้ (1941) | โคลัมเบีย พิกเจอส์ / ยูนิเวอร์แซล พิกเจอส์ |
| 1981 | ขุมทรัพย์สุดขอบฟ้า (Raiders of the Lost Ark) | พาราเมาต์ พิกเจอส์ |
| 1982 | อี.ที. เพื่อนรัก (E.T. the Extra-Terrestrial) | ยูนิเวอร์แซล พิกเจอส์ |
| 1983 | แดนสนธยา (Twilight Zone: The Movie) | วอร์เนอร์ บราเธอส์ |
| 1984 | ขุมทรัพย์สุดขอบฟ้า 2: ถล่มวิหารเจ้าแม่กาลี (Indiana Jones and the Temple of Doom) | พาราเมาต์ พิกเจอส์ |
| 1985 | เลือดสีม่วง (The Color Purple) | วอร์เนอร์ บราเธอส์ |
| 1987 | น้ำตาสีเลือด (Empire of the Sun) | วอร์เนอร์ บราเธอส์ |
| 1989 | ขุมทรัพย์สุดขอบฟ้า 3: ศึกอภินิหารครูเสด (Indiana Jones and the Last Crusade) | พาราเมาต์ พิกเจอส์ |
| 1989 | ไฟฝันควันรัก (Always) | ยูนิเวอร์แซล พิกเจอส์ / ยูไนเท็ด อาร์ทติส |
| 1991 | ฮุค: อภินิหารนิรแดน (Hook) | ไตรสตาร์ พิกเจอส์ |
| 1993 | จูราสสิค พาร์ค: กำเนิดใหม่ไดโนเสาร์ (Jurassic Park) | ยูนิเวอร์แซล พิกเจอส์ |
| 1993 | ชะตากรรมที่โลกไม่ลืม (Schindler's List) | ยูนิเวอร์แซล พิกเจอส์ |
| 1997 | เดอะ ลอสต์ เวิลด์: จูราสสิค พาร์ค (The Lost World: Jurassic Park) | ยูนิเวอร์แซล พิกเจอส์ |
| 1997 | อมิสตาท: หัวใจทาสสะท้านโลก (Amistad) | ดรีมเวิกส์ พิกเจอส์ |
| 1998 | เซฟวิ่ง ไพรเวท ไรอัน: ฝ่าสมรภูมินรก (Saving Private Ryan) | ดรีมเวิกส์ พิกเจอส์ / พาราเมาต์ พิกเจอส์ |
| 2001 | จักรกลอัจฉริยะ (A.I. Artificial Intelligence) | วอร์เนอร์ บราเธอส์ พิกเจอส์ / ดรีมเวิกส์ พิกเจอส์ |
| 2002 | หน่วยสกัดอาชญากรรมล่าอนาคต (Minority Report) | ทเวนตี้ท์ เซ็นจูรี่ ฟ็อกซ์ / ดรีมเวิกส์ พิกเจอส์ |
| 2002 | จับให้ได้ถ้านายแน่จริง (Catch Me If You Can) | ดรีมเวิกส์ พิกเจอส์ |
| 2004 | ด้วยรักและมิตรภาพ (The Terminal) | ดรีมเวิกส์ พิกเจอส์ |
| 2005 | วอร์ ออฟ เดอะ เวิลด์ส: อภิมหาสงครามล้างโลก (War of the Worlds) | พาราเมาต์ พิกเจอส์ / ดรีมเวิกส์ พิกเจอส์ |
| 2005 | มิวนิค: ปฏิบัติการความพิโรธของพระเจ้า (Munich) | ดรีมเวิกส์ พิกเจอส์ / ยูนิเวอร์แซล พิกเจอส์ |
| 2008 | ขุมทรัพย์สุดขอบฟ้า 4: อาณาจักรกะโหลกแก้ว (Indiana Jones and the Kingdom of the Crystal Skull) | พาราเมาต์ พิกเจอส์ |
| 2011 | การผจญภัยของตินติน (The Adventures of Tintin) | โคลัมเบีย พิกเจอร์ส / พาราเมาต์ พิกเจอส์ |
| 2011 | ม้าศึกจารึกโลก (War Horse) | วอลต์ดิสนีย์ สตูดิโอส์ โมชั่นพิกเจอส์ |
| 2012 | ลินคอล์น (Lincoln) | ทเวนตี้ท์ เซ็นจูรี่ ฟ็อกซ์ / วอลต์ดิสนีย์ สตูดิโอส์ โมชั่นพิกเจอส์ |
| 2015 | บริดจ์ ออฟ สปายส์: จารชนเจรจาทมิฬ (Bridge of Spies) | ทเวนตี้ท์ เซ็นจูรี่ ฟ็อกซ์ / วอลต์ดิสนีย์ สตูดิโอส์ โมชั่นพิกเจอส์ |
| 2016 | ยักษ์ใหญ่หัวใจหล่อ (The BFG) | วอลต์ดิสนีย์ สตูดิโอส์ โมชั่นพิกเจอส์ |
| 2017 | เอกสารลับเพนตากอน (The Post) | ทเวนตี้ท์ เซ็นจูรี่ ฟ็อกซ์ |
| 2018 | เรดดี้ เพลเยอร์ วัน: สงครามเกมคนอัจฉริยะ (Ready Player One) | วอร์เนอร์ บราเธอส์ พิกเจอส์ |
| 2021 | เวสต์ ไซด์ สตอรี่ (West Side Story) | ทเวนตี้ท์ เซ็นจูรี่ สตูดิโอส์ |
| 2022 | เดอะ เฟเบิลแมนส์ (The Fabelmans) | ยูนิเวอร์แซล พิกเจอส์ |
ผลตอบรับ

รวบรวมผลตอบรับทั้งคำวิจารณ์และรายได้ จากการกำกับภาพยนตร์ทั้งหมด 35 เรื่องของ สตีเวน สปีลเบิร์ก
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัลที่ได้รับ

จำนวนรางวัลที่เข้าชิงและได้รับจากภาพยนตร์ของ สตีเวน สปีลเบิร์ก
| ปี | เรื่อง | รางวัลออสการ์> เสนอชื่อเข้าชิง | รางวัลออสการ์> ชนะ | รางวัลแบฟตา> เสนอชื่อเข้าชิง | รางวัลแบฟตา> ชนะ | รางวัลลูกโลกทองคำ> เสนอชื่อเข้าชิง | รางวัลลูกโลกทองคำ> ชนะ |
| --- | --- | --- | --- | --- | --- | --- | --- |
| 1975 | จอว์ส | 4 | 3 | 7 | 1 | 4 | 1 |
| 1977 | มนุษย์ต่างโลก | 9 | 2 | 9 | 1 | 4 |  |
| 1979 | ยุ่นแย็บแยงกี้ | 3 |  |  |  | 5 |  |
| 1981 | ขุมทรัพย์สุดขอบฟ้า | 9 | 5 | 7 | 1 | 1 |  |
| 1982 | อี.ที. เพื่อนรัก | 9 | 4 | 12 | 1 | 5 | 2 |
| 1984 | ขุมทรัพย์สุดขอบฟ้า 2: ถล่มวิหารเจ้าแม่กาลี | 2 | 1 | 4 | 1 |  |  |
| 1985 | เลือดสีม่วง | 11 |  | 1 |  | 5 | 1 |
| 1987 | น้ำตาสีเลือด | 6 |  | 6 | 3 | 2 |  |
| 1989 | ขุมทรัพย์สุดขอบฟ้า 3: ศึกอภินิหารครูเสด | 3 | 1 | 3 |  | 1 |  |
| 1991 | ฮุค: อภินิหารนิรแดน | 5 |  |  |  | 1 |  |
| 1993 | จูราสสิค พาร์ค: กำเนิดใหม่ไดโนเสาร์ | 3 | 3 | 3 | 2 |  |  |
| 1993 | ชะตากรรมที่โลกไม่ลืม | 12 | 7 | 13 | 7 | 6 | 3 |
| 1997 | เดอะ ลอสต์ เวิลด์: จูราสสิค พาร์ค | 1 |  |  |  |  |  |
| 1997 | อมิสตาท: หัวใจทาสสะท้านโลก | 4 |  |  |  | 4 |  |
| 1998 | เซฟวิ่ง ไพรเวท ไรอัน: ฝ่าสมรภูมินรก | 11 | 5 | 10 | 2 | 5 | 2 |
| 2001 | จักรกลอัจฉริยะ | 2 |  | 1 |  | 3 |  |
| 2002 | หน่วยสกัดอาชญากรรมล่าอนาคต | 1 |  | 1 |  |  |  |
| 2002 | จับให้ได้ถ้านายแน่จริง | 2 |  | 4 | 1 | 1 |  |
| 2005 | วอร์ ออฟ เดอะ เวิลด์ส: อภิมหาสงครามล้างโลก | 3 |  |  |  |  |  |
| 2005 | มิวนิค: ปฏิบัติการความพิโรธของพระเจ้า | 5 |  |  |  | 2 |  |
| 2008 | ขุมทรัพย์สุดขอบฟ้า 4: อาณาจักรกะโหลกแก้ว |  |  | 1 |  |  |  |
| 2011 | การผจญภัยของตินติน | 1 |  | 2 |  | 1 | 1 |
| 2011 | ม้าศึกจารึกโลก | 6 |  | 5 |  | 2 |  |
| 2012 | ลินคอล์น | 12 | 2 | 10 | 1 | 7 | 1 |
| 2015 | บริดจ์ ออฟ สปายส์: จารชนเจรจาทมิฬ | 6 | 1 | 9 | 1 | 1 |  |
| 2016 | ยักษ์ใหญ่หัวใจหล่อ |  |  | 1 |  |  |  |
| 2017 | เอกสารลับเพนตากอน | 2 |  |  |  | 6 |  |
| 2018 | เรดดี้ เพลเยอร์ วัน: สงครามเกมคนอัจฉริยะ | 1 |  | 1 |  |  |  |
| 2021 | เวสต์ ไซด์ สตอรี่ | 7 | 1 | 5 | 2 | 4 | 3 |
| 2022 | เดอะ เฟเบิลแมนส์ | 7 |  | 1 |  | 5 | 2 |
| ทั้งหมด | ทั้งหมด | 147 | 35 | 116 | 24 | 75 | 16 |
แหล่งข้อมูลอื่น

IMDb
TMC เก็บถาวร 2008-06-01 ที่ เวย์แบ็กแมชชีน
| ด ค กรางวัลออสการ์ สาขาผู้กำกับภาพยนตร์ยอดเยี่ยม |
| --- | --- |
1927–1940:  Frank Borzage (1927)  Lewis Milestone (1928)  Frank Lloyd (1929)  Lewis Milestone (1930)  Norman Taurog (1931)  Frank Borzage (1932)  Frank Lloyd (1933)  แฟรงก์ คาปรา (1934)  จอห์น ฟอร์ด (1935)  แฟรงก์ คาปรา (1936)  Leo McCarey (1937)  แฟรงก์ คาปรา (1938)  Victor Fleming (1939)  จอห์น ฟอร์ด (1940) 
1941-1960:  จอห์น ฟอร์ด (1941)  William Wyler (1942)  Michael Curtiz (1943)  Leo McCarey (1944)  Billy Wilder (1945)  William Wyler (1946)  Elia Kazan (1947)  John Huston (1948)  Joseph L. Mankiewicz (1949)  Joseph L. Mankiewicz (1950)  George Stevens (1951)  จอห์น ฟอร์ด (1952)  Fred Zinnemann (1953)  Elia Kazan (1954)  Delbert Mann (1955)  George Stevens (1956)  เดวิด ลีน (1957)  Vincente Minnelli (1958)  William Wyler (1959)  Billy Wilder (1960) 
1961-1980:  Jerome Robbins และ Robert Wise (1961)  เดวิด ลีน (1962)  Tony Richardson (1963)  George Cukor (1964)  Robert Wise (1965)  Fred Zinnemann (1966)  Mike Nichols (1967)  Carol Reed (1968)  John Schlesinger (1969)  Franklin J. Schaffner (1970)  วิลเลียม เฟรดกิน (1971)  บ๊อบ ฟอสซี (1972)  จอร์จ รอย ฮิลล์ (1973)  ฟรานซิส ฟอร์ด คอปโปลา (1974)  มิลอส ฟอร์แมน (1975)  จอห์น จี. อาวิลด์เซน (1976)  วูดดี อัลเลน (1977)  ไมเคิล ชิมิโน (1978)  โรเบิร์ต เบนตัน (1979)  โรเบิร์ต เรดฟอร์ด (1980) 
1981-2000:  วอร์เรน เบต์ตี (1981)  ริชาร์ด แอทเทนโบโรห์ (1982)  เจมส์ แอล. บรูกส์ (1983)  มิลอส ฟอร์แมน (1984)  ซิดนีย์ พอลแลค (1985)  โอลิเวอร์ สโตน (1986)  แบร์นาโด แบร์โตลุชชี (1987)  แบร์รี เลวินสัน (1988)  โอลิเวอร์ สโตน (1989)  เควิน คอสต์เนอร์ (1990)  โจนาธาน เดมม์ (1991)  คลินต์ อีสต์วูด (1992)  สตีเวน สปีลเบิร์ก (1993)  โรเบิร์ต เซเม็กคิส (1994)  เมล กิบสัน (1995)  แอนโทนี มิงเกลลา (1996)  เจมส์ แคเมรอน (1997)  สตีเวน สปีลเบิร์ก (1998)  แซม เมนเดส (1999)  สตีเวน โซเดอเบิร์ก (2000) 
2001-ปัจจุบัน:  รอน ฮาวเวิร์ด (2001)  โรมัน โปลันสกี (2002)  ปีเตอร์ แจ็กสัน (2003)  คลินต์ อีสต์วุด (2004)  หลี่ อัน (2005)  มาร์ติน สกอร์เซซี (2006)  โจเอล และ อีธาน โคเอน (2007)  แดนนี บอยล์ (2008)  แคทริน บิเกโลว์ (2009)  ทอม ฮูเปอร์ (2010)  มีแชล อาซานาวีซียุส (2011)  หลี่ อัน (2012)  อัลฟอนโซ กัวรอน (2013)  อาเลฆันโดร กอนซาเลซ อิญญาร์ริตู (2014)  อาเลฆันโดร กอนซาเลซ อิญญาร์ริตู (2015)  เดเมียน ชาเซลล์ (2016)  กิเยร์โม เดล โตโร (2017)  อัลฟอนโซ กัวรอน (2018)  พง จุน-โฮ (2019)  โคลอี เจา (2020)  เจน แคมเปียน (2021)  แดเนียล กวัน และ แดเนียล ไชเนิร์ท (2022)  คริสโตเฟอร์ โนแลน (2023)
สตาร์ วอร์ส: เลกาซี

ภาพปกหนังสือการ์ตูนฉบับที่ 1 ตัวละครบนปกจากซ้ายได้แก่ ดาร์ธ เครยท์, ดารธ์ ทาลอน, ดาร์ธ ไนฮล์
สตาร์ วอร์ส: เลกาซี (อังกฤษ: Star Wars: Legacy) เป็นหนังสือการ์ตูนชุดของเรื่องแต่งชุดสตาร์ วอร์ส จัดพิมพ์โดยสำนักพิมพ์ ดาร์กฮอร์สคอมิกส์ เขียนเรื่องโดยจอห์น ออสแตรนเดอร์ และแจน ดูร์ซีมา วาดภาพโดยดูร์ซีมาและนักวาดคนอื่นๆ ลงหมึกโดยแดน พาร์สันส์ และลงสีโดยแบรด แอนเดอร์สัน วางจำหน่ายฉบับแรกเมื่อเดือนมิถุนายน ค.ศ. 2006
เนื้อเรื่องของหนังสือการ์ตูนชุดนี้ดำเนินเรื่องในยุคสืบทอด (Legacy era) ของเรื่องแต่งชุดสตาร์ วอร์ส ในช่วงเวลาประมาณ 137 ปีหลังยุทธการยาวิน ตัวเอกคือเคด สกายวอล์คเกอร์ ซึ่งเป็นทายาทของลุค สกายวอล์คเกอร์ ได้ละทิ้งวิถีของการเป็นเจไดตามสายเลือด ไปมีชีวิตเป็นนักล่าเงินรางวัล ในขณะเดียวกันกับที่กาแลกซีกำลังมีสงครามภายใน ซิธลอร์ดขึ้นนั่งบัลลังก์จักรวรรดิ และถูกต่อต้านจากหลาย ๆ ฝ่าย
เลกาซี วางขายต่อเนื่องรวมทั้งหมด 50 ฉบับ ฉบับสุดท้ายคือ Star Wars: Legacy 50: Extrems, Part 3 จำหน่าย ณ วันที่ 12 สิงหาคม ค.ศ. 2010 จากนั้นจึงมีภาคต่อจนจบบริบูรณ์ในซีรีส์ชุด Legacy-War ซึ่งเริ่มจำหน่ายในเดือนธันวาคม ค.ศ. 2010 และจบบริบูรณ์ ณ วันที่ 25 พฤษภาคม ค.ศ. 2011
ฉาก

เลกาซีดำเนินเรื่องในช่วงเวลาประมาณหนึ่งร้อยปีหลังสิ้นสุดสงครามยูซาน วอง นิกายเจไดได้มอบหมายให้ชาววองชนชั้นเชเปอร์ดำเนินการแปรสภาพส่วนหนึ่งของดาวเคราะห์ออสซัสเพื่อเปลี่ยนพื้นที่รกร้างให้เหมาะสมกับการอยู่อาศัย และเปิดโอกาสให้เผ่าผู้รุกรานได้เข้ามาเป็นส่วนหนึ่งของกาแลกซี "โครงการออสซัส" นี้ดำเนินการโดยคอล สกายวอล์คเกอร์ ซึ่งเป็นหนึ่งในสมาชิกชั้นผู้นำของสภาเจไดในตอนนั้น
หลังจากถูกยูซาน วองล้มล้างลง จักรวรรดิส่วนที่เหลือได้รวมตัวเพื่อก่อตั้งจักรวรรดิขึ้นใหม่ มีจักรพรรดิที่เป็นธรรมกว่าที่เคยมีมา คือจักรพรรดิองค์ที่สามแห่งราชวงศ์เฟล ขึ้นครองบัลลังก์
ความสำเร็จของโครงการออสซัสเป็นแรงบันดาลใจให้ดาวเคราะห์อื่นๆ ดำเนินการแปรรูปดาวตามแบบบ้าง ในระยะแรกโครงการส่วนใหญ่ประสบผลสำเร็จ แต่เมื่อเวลาผ่านไปผลข้างเคียงของกระบวนการที่ใช้ก็เริ่มแสดงออกให้เห็น สิ่งมีชีวิตจำนวนหนึ่งมีปุ่มกระดูกงอกออกมาเป็นที่เจ็บปวดทรมาน ชาวกาแลกซีแทบทั้งหมดโทษชาวยูซาน วองที่เกี่ยวข้องกับโครงการว่าเป็นต้นเหตุของผลร้ายนี้ ส่วนเหล่าเจไดสงสัยว่าจะมีการแทรกแซงจากผู้ไม่หวังดี จึงได้โน้มน้าวให้สหพันธ์กาแลกติกเข้ามาเป็นพันธมิตร อย่างไรก็ดี เหล่ามอฟฟ์แห่งจักรวรรดิได้สร้างสนธิสัญญาแอนแนกเซส และประกาศสงครามกับสหพันธ์กาแลกติก
ผู้ไม่หวังดีที่เข้าแทรกแซงกระบวนการเหล่านี้แท้จริงคือเหล่านิกายซิธใหม่ ซึ่งได้ซ่องสุมกำลังโดยลับอยู่บนคอร์ริบานมาแล้วกว่าหนึ่งร้อยปี ช่วงเวลาสองปีก่อนสงครามจักรวรรดิ-ซิธจะเริ่มต้นอย่างเต็มรูปแบบนั้น ผู้นำของเหล่าซิธคือดาร์ธ เครยท์ ได้แสดงตัวต่อกาแลกซี เข้าร่วมสงครามเป็นพันธมิตรกับจักรวรรดิ หลังจากสงครามดำเนินไปแล้วกว่าสามปี สหพันธ์กาแลกติกก็ต้องยอมจำนน แม้โดยทางการแล้วสหพันธ์จะถูกผนวกรวมเป็นส่วนหนึ่งของจักรวรรดิ และยังมีกองทัพสหพันธ์ส่วนที่เหลือสามารถหลบหนีไปได้ภายในการนำของนายพลการ์ สตาซี ส่วนเหล่าเจไดนั้นล่าถอยไปยังออสซัส โดยมีเหล่าซิธติดตามไปอย่างใกล้ชิด
ตัวละครหลัก

สตาร์ วอร์ส: เลกาซี ดำเนินเรื่องในช่วงเวลากว่าหนึ่งร้อยปีหลังจากสื่ออื่นๆ แทบทั้งหมด จึงมีตัวละครใหม่ๆ มากมาย
ตัวละครหลัก > เคด สกายวอล์คเกอร์

บทความหลัก: เคด สกายวอล์คเกอร์
เคดถูกเลี้ยงมาแบบเจไดจนถึงอายุสิบสี่ปี จนกระทั่งต้องเห็นบิดาถูกซิธสังหารต่อหน้า สถาบันเจไดบนออสซัสถูกโจมตีล่มสลาย เคดจึงละทิ้งนามสกุลของตัวเองแล้วเข้าร่วมกับกลุ่มโจรสลัดของราฟ ขณะที่ทำงานให้กับราฟนี้เขาได้พบกับจาไรอาห์ ซิน เจ็ดปีต่อมาขณะที่กำลังทำงานเป็นนักล่าเงินรางวัลร่วมกับซินและเดไลอาห์ บลู บนยานไมน็อก เคดได้ไล่ตามค่าหัวของมาราไซอาห์ เฟล จนต้องเข้าไปพัวพันกับทั้งเจไดและซิธ ด้วยความที่มีความสามารถในพลังสูงส่ง เคดจึงจำต้องตกอยู่ ณ ใจกลางเหตุการณ์ทั้งหลายในกาแลกซี บีบบังคับให้ทำตามความคาดหวังที่คนมีต่อผู้สืบทอดสกุลสกายวอล์คเกอร์ ซึ่งผลจะออกมาเป็นเช่นไรนั้นยังยากจะคาดเดา
ตัวละครหลัก > ดาร์ธ เครยท์

ดาร์ธ เครยท์ หรือ อะชาราด เฮตต์ (อังกฤษ: Darth Krayt หรือ A'Sharad Hett) เป็นตัวละครในเรื่องแต่งชุดสตาร์ วอร์ส ปรากฏตัวในหนังสือการ์ตูนของสำนักพิมพ์ Dark Horse Comics ชุด Star Wars Republic และ Star Wars Legacy
ดาร์ธ เครยท์ กำเนิดในนามอะชาราด เฮตต์ เป็นมนุษย์เพศชายที่ปฏิบัติหน้าที่เป็นอาจารย์เจไดในช่วงใกล้ล่มสลายของสาธารณรัฐกาแลกติก เขาเป็นบุตรของอัศวินเจไดในตำนานชาราด เฮตต์ และได้เป็นศิษย์พาดาวันของอาจารย์เจไดกิอะดิมุนดิ และต่อมาได้เป็นศิษย์ของอันยา คูโร ในช่วงสงครามโคลน อะชาราดได้เข้าปฏิบัติหน้าที่เป็นนายพลนำทัพเข้าต่อสู้ในแนวหน้า ต่อมาได้กลายเป็นมิตรกับอนาคิน สกายวอล์คเกอร์ และได้ช่วยเหลือให้อนาคินสามารถรับการทำลายล้างที่เกิดขึ้นในสงครามที่แพร่ขยายไปทั่วกาแลกซีนั้นได้ เขารอดชีวิตจากสงครามโคลน และเป็นหนึ่งในเจไดเพียงไม่กี่คนที่รอดชีวิตจากการกวาดล้างเจไดครั้งใหญ่
ต่อมา อะชาราด เฮตต์ ได้เดินทางกลับสู่ถิ่นกำเนิดคือดาวทาทูอีนที่เขาเตรียมจะก่อสงครามส่วนตัวกับจักรวรรดิกาแลกติก อย่างไรก็ดี หลังจากได้เผชิญหน้ากับอาจารย์เจได โอบีวัน เคโนบี เขาก็ขับตัวเองออกจากทาทูอีน และได้พบว่าอนาคิน สกายวอล์คเกอร์ ที่กลายเป็นซิธลอร์ด ดาร์ธ เวเดอร์ นั่นเอง ที่สังหารเหล่าเจได อะชาราดโทษตัวเองสำหรับการล่มสลายของนิกายเจไดและได้ผันตัวไปเป็นนักล่าเงินรางวัล ในภารกิจครั้งหนึ่งเขาเดินทางไปยังคอร์ริบาน ซึ่งเขาได้ถูกฝึกสอนให้เป็นซิธโดยนางลอร์ดมืด ซ็อกซาน
ต่อมาได้หลังจากถูกจับตัวไปทรมานโดยเหล่ายูซาน วอง เขาได้เข้าสู่ด้านมืดและสถาปนาตัวเองเป็นจ้าวแห่งลอร์ดมืดแห่งซิธในนาม ดาร์ธ เครยท์ ในฐานะเครยท์ เขาได้กลายเป็นผู้ก่อตั้งและผู้นำของนิกายซิธเอก ในฐานะเครยท์ เขาได้สร้างนิกายซิธขึ้นใหม่ เก็บงำไว้เป็นความลับจากเหล่าเจไดโดยซ่อนตัวไว้บนคอร์ริบาน เพื่อที่จะมีชีวิตรอด เครยท์ได้ใช้เวลาหลายปีอยู่ในสถิตสภาวะ ต่อมาจึงเข้าร่วมเป็นพันธมิตรกับมอฟฟ์ไนน่า คาลิกซต์ และจุดชนวนสงครามจักรวรรดิ-ซิธ ซึ่งทำไปสู่การล่มสลายของสหพันธรัฐพันธมิตรอิสระกาแลกติก ในช่วงสุดท้ายของสงคราม เครยท์ได้สังหารจักรพรรดิโรอัน เฟล และฆ่าล้างเหล่าเจไดในนิกายเจไดจนเกือบหมดสิ้น
ดาร์ธ เครยท์ ปกครองกาแลกซีด้วยอำนาจเบ็ดเสร็จอยู่เจ็ดปี ก่อนที่พันธมิตรระหว่างโรอัน เฟล และนายพลสหพันธรัฐฯ การ์ สตาซี เข้ามาเป็นขวากหนามต่อการครองบัลลังก์ ยิ่งไปกว่านั้น เครยท์ยังค้นพบทายาทตระกูลสกายวอล์คเกอร์ เคด สกายวอล์คเกอร์ จนเริ่มหวาดกลัวว่าเงื่อนไขเหล่านี้ร่วมกับสุขภาพอันย่ำแย่ของเขาจะทำให้เขาต้องจบชีวิตลงก่อนที่ฝันของเขาจะเป็นจริง จึงออกคำสั่งให้มีการล่าตัวเคด สกายวอล์คเกอร์
อย่างไรก็ดี ในการลอบจอมตีบนฮาด อับบาดอน เครยท์ถูกแทงบาดเจ็บและหล่นลงจากหน้าผา แต่ด้วยพลังอันสูงส่ง เครยท์รอดชีวิตมาได้ แต่ก็ถูกสังหารโดยดาร์ธ ไวร์ล็อก ที่ปรึกษาผู้เป็นที่ไว้วางใจ เนื่องจากเชื่อว่าหากดาร์ธ เครยท์ ยังมีชีวิต นิกายซิธอาจถูกล้มล้าง โดยไวร์ล็อกได้สืบต่อแนวคิดของเครยท์ และปกครองนิกายซิธต่อมา
หลังจากเครยท์รักษาตัวจนฟื้นดีแล้ว เครยท์กลับมามีร่างกายสมบูรณ์ เป็นอิสระจากเกราะปรสิต จึงได้ส่งสัมผัสไปทั่วกาแลกซี เรียกผู้ศรัทธามาอยู่ใต้ปกครอง เมื่อรวมตัวกับซิธที่ยังศรัทธา และซิธทรูปเปอร์ที่สร้างขึ้นใหม่ เครยท์ก็สามารถยึดครองคอรัสซานท์ได้อีกครั้ง และสังหารไวร์ล็อกลง เริ่มแผนการครอบครองกาแลกซีอีกครั้ง แต่ในการต่อสู้ครั้งสุดท้าย เครยท์ก็พยายามดึงเคด สกาลวอล์คเกอร์เข้าสู่ด้านมืดอีกครั้ง แต่ก็ล้มเหลว จนพลาดท่าถูกเคดสังหาร หมดโอกาสฟื้นคืนชีพอีกครั้ง
ตัวละครหลัก > แบนธา รอว์ค

ชื่อจริง แนท สกายวอล์คเกอร์ เป็นทายาทของลุค สกายวอล์คเกอร์ และเป็นพี่ชายของคอล สกายวอล์คเกอร์ แยกตัวออกจากนิกายเจไดตั้งแต่ก่อนเหตุการณ์กวาดล้าง แต่ยังคงให้คำแนะนำและช่วยเหลือเคดและเพื่อนๆ อยู่เสมอ
ตัวละครหลัก > กุนน์ เยจ

เธอเป็นนักบินผู้หญิงรับใช้ในสังกัดจักรวรรดิของจักรวรรดิดาร์ธ เครยท์(เมื่อก่อนรับใช้ในจักรววรดิเฟล) เธอเป็นลูกสาวของนายพลเรือเอกชั้นสูง Rulf Yageและมอฟฟ์ มอริแกน เคอร์ดี(Morrigan Corde) อดีตภรรยาของคอล สกายวอล์คเกอร์ และเป็นแม่ของเคด สกายวอล์คเกอร์ เธอจึงมีสถานะเป็นน้องสาวต่างบิดาของเคด
ฉบับรวมเล่ม

| ฉบับที่ | ชื่อเล่ม | รวมเล่มของ |
| --- | --- | --- |
| 1 | Broken | Legacy #1-3, 5-7 (Broken) Legacy #4 (Noob) Legacy #8 (Allies) |
| 2 | Shards | Legacy #9-10, 13 (Trust Issues) Legacy #11-12 (Ghosts) |
| 3 | Claws of the Dragon | Legacy #14-19 (Claws of the Dragon) |
| 4 | Alliance | Legacy #20-21 (Indomitable) Legacy #22 (The Wrath of the Dragon) Legacy #27 (Into the Core) |
| 5 | The Hidden Temple | Legacy #23-24 (Loyalties) Legacy #25-26 (The Hidden Temple) |
| 6 | Vector Volume 2 | Rebellion / Legacy #28-31 (Vector, Part 9-12) |
| 7 | Storms | Legacy #32-33 (Fight Another Day) Legacy 34-36 (Storms) |
| 8 | Tatooine | Legacy #37-40 (Tatooine) Legacy #41(Rogue's End) |
| 9 | Monster | Legacy #42 (Divided Loyalties) Legacy #43-46 (Monster) |
| 10 | Extremes | Legacy #47 (The Fate of Dac) Legacy #48-50 (Extremes) |
ความเชื่อมโยงกับเนื้อหาอื่น

เลกาซีดำเนินเรื่องในช่วงเวลา 137 ปีหลังยุทธการยาวิน จึงเป็นเนื้อหาอันดับหลังสุดของเนื้อหาทั้งหมดของเรื่องแต่งชุดสตาร์ วอร์ส ผู้แต่งได้ใส่การอ้างอิงถึงเนื้อหาในสื่ออื่นๆ เอาไว้หลายอย่าง
ความเชื่อมโยงกับเนื้อหาอื่น > หนังสือการ์ตูนชุดรีพับลิก

ผู้เขียนคือทั้งออสแตรนเดอร์และดูร์ซีมามีบทบาทในการพัฒนาหนังสือการ์ตูนชุดรีพับลิกอย่างมาก มีการอ้างถึงตัวละครและข้อมูลหลายอย่างในเรื่องชุดนี้เป็นจำนวนมาก
อะชาราด เฮตต์ เป็นเจไดที่มีบทบาทในสงครามโคลน และปรากฏตัวในหนังสือการ์ตูนชุดรีพับลิกอยู่หลายตอน การ์ตูนชุดรีพับลิกระบุไว้ชัดเจนว่าเฮตต์รอดจากคำสั่งที่ 66 และต่อมาจึงมีการเปิดเผยว่าเป็นตัวตนที่แท้จริงของดาร์ธ เครยท์ เรื่องราวว่าด้วยการที่อะชาราด เฮตต์ เข้าสู่ด้านมืดและกลายเป็นซิธลอร์ดถูกเล่าไว้ในเลกาซี ตอน Claws of the Dragon
ควินลัน วอส ถูกกล่าวถึงโดยดาร์ธ เครยท์ ในเล่ม 17
ความเชื่อมโยงกับเนื้อหาอื่น > หนังสือนิยายของสำนักพิมพ์เดลเรย์และแบนแทม

แม้ผู้แต่งจะตั้งใจให้การ์ตูนชุดเลกาซีมีความสมบูรณ์ในตัวเอง และผู้อ่านไม่จำเป็นต้องไปตามอ่านหนังสือนิยายอื่นๆ มาก่อนเลยก็ตาม แต่ภาวะของกาแลกซีในเวลา 137 ปีหลังยุทธการยาวิน ก็หลีกเลี่ยงไม่ได้ที่จะมีลักษณะซึ่งเป็นผลกระทบจากเหตุการณ์ในหนังสือนิยายของสำนักพิมพ์แบนแทมสเปกตราและเดลเรย์ ซึ่งเดินเรื่องหลังจากภาพยนตร์การกลับมาของเจได และเป็นแหล่งสำคัญที่กำหนดสภาพของกาแลกซี หลังจากการเสียชีวิตของจักรพรรดิพัลพาทีน
สงครามยูซาน วอง ถูกเล่าไว้อย่างละเอียดในหนังสือนิยายชุด The New Jedi Order พวกยูซาน วอง เข้าโจมตีกาแลกซีเกิดความเสียหายอย่างมากในช่วงปีที่ 25-29 หลังยุทธการยาวิน ในเลกาซีพวกยูซาน วองนี้ถูกใช้เป็นเครื่องมือให้นิกายซิธของดาร์ธ เครยท์ เริ่มสงครามจักรวรรดิ-ซิธ ซึ่งส่วนหนึ่งเป็นผลจากการที่คนในกาแลกซีไม่เชื่อใจพวกวองอยู่เดิม
ราชวงศ์เฟล จักรพรรดิของจักรวรรดิกาแลกติกใหม่ เป็นทายาทของบารอนซูนทีร์ เฟล ทั้งโรอันและบุตรสาวคือมาราไซอาห์มีปอยผมสีขาวเป็นเอกลักษณ์ ทำให้ผู้อ่านตั้งข้อสังเกตว่าทั้งสองอาจเป็นทายาทของแจกเกด เฟล ซึ่งเป็นตัวละครในหนังสือนิยาย จากนั้นในฉบับที่ 33 จึงมีการยืนยันว่าแจกเกด เฟล เป็นปู่ของโรอัน เฟล
สหพันธ์กาแลกติก องค์กรปกครองที่มีอำนาจสูงสุดในกาแลกซีในช่วงเวลาก่อนจักรวรรดิกาแลกติกของดารธ์ เครยท์ก็คือสหพันธรัฐพันธมิตรอิสระกาแลกติก ซึ่งกล่าวถึงการสถาปนาเอาไว้ในนิยาย Destiny's Way ปี ค.ศ. 2002
บาสติออน บัลลังก์แห่งอำนาจของจักรวรรดิของโรอัน เฟล บาสติออนถูกกล่าวถึงว่าเป็นนครหลวงของจักรวรรดิส่วนที่เหลือตั้งแต่ปีที่ 19 หลังยุทธการยาวิน โดยกล่าวถึงไว้ในนิยาย Specter of the Past ปี ค.ศ. 1997
ความเชื่อมโยงกับเนื้อหาอื่น > สื่ออื่นๆ

เผ่าพันธุ์นาไกและเซลทรอน เป็นเผ่าพันธุ์ที่มีบทบาทมากในหนังสือการ์ตูนชุด Marvel Star Wars ซึ่งแทบไม่มีบทบาทเลยในสื่ออื่นๆ เป็นเวลากว่ายี่สิบปี เลกาซีได้นำตัวละครเผ่าพันธุ์ทั้งสองนี้มาใช้ โดยมีดาร์ธ ไนฮล์ ซึ่งเป็นชาวนาไก และเดไลอาห์ บลู ซึ่งเป็นชาวเซลทรอน
ความเชื่อมโยงกับเนื้อหาอื่น > ข้อผิดพลาด

เลกาซีฉบับที่ 0 มีการอ้างถึงวงแหวนของคอรัสซานท์ ซึ่งอาจตั้งใจให้หมายถึงวงแหวนของคอรัสซานท์ที่เกิดมีขึ้นตั้งแต่เหตุการณ์ใน Traitor แต่จริงๆ แล้ว ได้หายไปก่อนแล้วหลังจากเหตุการณ์ใน The Unifying Force
โฮโลครอนของดาร์ธ เบน แสดงภาพดาร์ธ เบน สวมชุดเกราะออร์บาลิสก์ทั่วตัว ซึ่งขัดกับเนื้อหาใน Darth Bane: Rule of Two ซึ่งเบนสามารถสลัดชุดเกราะออกได้ก่อนที่จะสร้างโฮโลครอนสำเร็จ อย่างไรก็ดีมีคำอธิบายใน Darth Bane: Dynasty of Evil ที่ระบุไว้ว่าเบนตั้งใจแสดงตนในสภาพสวมชุดเกราะออร์บาลิสก์ เพื่อให้ผู้พบเห็นเกิดความเกรงกลัว และเป็นการปกปิดใบหน้าของตนไว้ด้วย
แหล่งข้อมูลอื่น

Dark Horse Announcement เก็บถาวร 2007-04-09 ที่ เวย์แบ็กแมชชีน
Warmoth, Brian (May 8, 2077). "The Lightsabers Are Out". Wizard. เก็บจากแหล่งเดิมเมื่อ 2008-01-12. สืบค้นเมื่อ 2012-02-03.
Star Wars: Legacy ที่เดอะคอมิกส์บุ๊กดีบี
Star Wars: Legacy War ที่เดอะคอมิกส์บุ๊กดีบี
Star Wars: Legacy ใน Wookieepedia: The Star Wars Wiki
Star Wars: Legacy-War ใน Wookieepedia: The Star Wars Wiki
สถานีพักชน

สถานีพักชน (อังกฤษ: Bakchon Station) เป็นสถานีรถไฟใต้ดินอินช็อน สาย 1 ตั้งอยู่ในเขตคเยยัง
ประวัติ

6 ตุลาคม พ.ศ. 2542 – เปิดให้บริการ
สถานที่สำคัญใกล้เคียง

โรงเรียนมัธยมยังชน
โรงเรียนประถมยังชน
โรงเรียนมัธยมพังชก
โรงเรียนมัธยมเยอิล
โรงเรียนประถมโซยัง
สถานีรถไฟคามิชิราตากิ

| สถานีรถไฟคามิชิราตากิ 上白滝駅 上白滝駅 |
| --- | --- |
Kami-Shirataki Station building, June 2009
ข้อมูลทั่วไป
ที่ตั้ง: มมเบ็ตสึ จังหวัดฮกไกโด  ญี่ปุ่น
ผู้ให้บริการ: JR ฮกไกโด
สาย: สายหลักเซกิโฮกุ
ข้อมูลอื่น
รหัสสถานี: A44
สถานีรถไฟคามิชิราตากิ  (อังกฤษ: Kami-Shirataki Station; ญี่ปุ่น: 上白滝駅; โรมาจิ: Kami-Shirataki-eki) เป็นสถานีรถไฟขนาดเล็กตั้งอยู่ในเมืองมมเบ็ตสึ จังหวัดฮกไกโด ประเทศญี่ปุ่น
สถานีรถไฟคามิชิราตากิ ตั้งอยู่ในตอนเหนือของจังหวัดฮกไกโด ใช้เลขรหัส A44 เป็นสถานีรถไฟขนาดเล็กมีผู้ใช้บริการน้อย โดยในช่วง 10 ปีที่ผ่านมา เนื่องจากประชาชนได้ย้ายออกไปจากเมืองนี้ทำให้สถานีรถไฟต้องปิดตัวลงเมื่อเดือนธันวาคม ปี ค.ศ. 2015 แต่ยังมีรถไฟเดินทางมายังสถานีนี้เนื่องจากมีเด็กนักเรียนหญิงมัธยมปลายคนหนึ่ง ที่ยังต้องใช้สถานีนี้เพื่อเดินทางไปเรียนหนังสือ โดยคาดว่าเธอจะเรียนจบในช่วงเดือนมีนาคม ค.ศ. 2016 และหลังจากนั้นสถานีจะปิดตัวลงอย่างเป็นทางการ
อย่างไรก็ตามเมื่อข่าวนี้ถูกแพร่ลงไปในทวิตเตอร์ ในเดือนมกราคม ค.ศ. 2016 ทางสถานีก็ชี้แจงว่าข่าวดังกล่าวเป็นข่าวลือ ไม่มีมูลความจริง
แหล่งข้อมูลอื่น

43°52′35″N 143°08′40″E﻿ / ﻿43.8765°N 143.1444°E﻿ / 43.8765; 143.1444
สถานะนครในสหราชอาณาจักร

เมืองที่มีฐานะเป็นนครในอังกฤษและเวส์มักจะเป็นเมืองที่เป็นที่ตั้งของมหาวิหารเช่นนครยอร์กที่เป็นที่ตั้งของมหาวิหารยอร์ก
สถานะนครในสหราชอาณาจักร (อังกฤษ: City status in the United Kingdom) เป็นเมืองที่ได้รับพระราชทานฐานะจากพระมหากษัตริย์แห่งสหราชอาณาจักร (British monarch) ให้แก่ชุมชนที่ทรงเลือก การได้รับพระราชทานฐานะเป็นนครเป็นแต่การได้รับสิทธิที่จะเรียกตนเองเป็น “นคร” โดยไม่มีสิทธิพิเศษใดใดนอกไปจากนั้น แต่กระนั้นก็ยังเป็นสิ่งที่เป็นที่ต้องการกันเป็นอย่างแพร่หลายเพราะเป็นการนำมาซึ่งความมีหน้ามีตาของเมือง นอกจากนั้นการมอบสิทธิก็มิได้มีหลักเกณฑ์มาตรฐานแต่อย่างใด แต่ในอังกฤษและเวลส์ฐานะการเป็น “นคร” มักจะมอบให้แก่เมืองที่เป็นที่ตั้งของมหาวิหาร ประเพณีการตั้งเมืองที่มีมหาวิหารขึ้นเป็น “นคร” เริ่มมาตั้งแต่คริสต์ทศวรรษ 1540 เมื่อสมเด็จพระเจ้าเฮนรีที่ 8 ทรงก่อตั้งสังฆมลฑล (ซึ่งก็หมายถึงการมีมหาวิหาร) ในเมืองแปดเมืองและพระราชทานฐานะเมืองต่าง ๆ เหล่านั้นให้เป็น “นคร” โดยทรงมอบพระราชเอกสารสิทธิ (letters patent) ให้
การมอบฐานะการเป็นนครให้เมืองในไอร์แลนด์และในเวลส์มีจำนวนน้อยกว่าในอังกฤษมาก ก่อนคริสต์ศตวรรษที่ 19 ในบริเวณที่ปัจจุบันเป็นไอร์แลนด์เหนือมีเมืองที่มีฐานะเป็นนครมีเพียงสองเมือง ส่วนในสกอตแลนด์ฐานะนครไม่มีให้กันอย่างเป็นทางการจนในคริสต์ศตวรรษที่ 19 ซึ่งในเวลานั้นก็เริ่มมีการฟื้นฟูการมอบฐานะการเป็นนครโดยเริ่มในอังกฤษ ที่การมอบฐานะจะตามด้วยการก่อตั้งมหาวิหาร และต่อมาการมอบฐานะก็เกิดขึ้นในสกอตแลนด์
ในคริสต์ศตวรรษที่ 20 การมอบฐานะการเป็นนครในอังกฤษและเวลส์ก็เป็นที่ทราบกันโดยทั่วไปว่าไม่จำเป็นต้องเป็นเมืองที่มีมหาวิหารและสิทธิที่มอบให้ตั้งแต่นั้นมาก็ขึ้นอยู่กับมาตรฐานหลายอย่างเช่นตามจำนวนประชากรในเมืองที่ได้รับฐานะเป็นต้น
ในคริสต์ศตวรรษที่ 19 ก็มีการยุบเลิกรัฐบาลท้องถิ่นบางรัฐบาลที่เป็นผลของการปฏิรูปรัฐบาลท้องถิ่นที่เกิดจากการบังคับใช้พระราชบัญญัติการปฏิรูปการปกครองท้องถิ่น (ไอร์แลนด์) ค.ศ. 1840 (Municipal Corporations (Ireland) Act 1840) ทำให้เมืองเก่าหลายเมืองถูกยุบฐานะ แต่ก็ได้มีการมอบพระราชเอกสารสิทธิให้แก่เมืองที่ถูกกระทบกระเทือนเพื่อให้เมืองต่าง ๆ เหล่านั้นมีฐานะตามที่เคยเป็นมา ในปัจจุบันโรเชสเตอร์, และเอลกินเป็นเพียงเมืองสามเมืองเท่านั้นในสหราชอาณาจักรที่สูญเสียฐานะในการเป็นนคร
ปัจจุบัน (ตุลาคม 2021) สหราชอาณาจักรมีเมืองฯ ดังกล่าวทั้งสิ้น 69 เมือง ประกอบด้วย 51 เมืองในอังกฤษ, 6 เมืองในเวลส์, 7 เมืองในสกอตแลนด์ และ 5 เมืองในไอร์แลนด์เหนือ
ดูเพิ่ม

สหราชอาณาจักร
แหล่งข้อมูลอื่น

รายชื่อนครในสหราชอาณาจักร
| ด ค กนครในสหราชอาณาจักร |
| --- | --- |
อังกฤษ:  กลอสเตอร์  คอเวนทรี  คาร์ไลล์  คิงส์ตันอะพอนฮัลล์  เคมบริดจ์  แคนเทอร์บรี  โคลเชสเตอร์  ชิชิสเตอร์  เชฟฟีลด์  เชสเตอร์  ซอลฟอร์ด  ซอลส์บรี  ซันเดอร์แลนด์  เซนต์ออลบันส์  เซาท์เอนด์-ออน-ซี  เซาแทมป์ตัน  ดองคัสเตอร์  ดาร์บี  เดอรัม  ทรูโร  นครเวสต์มินสเตอร์  นครหลวงลอนดอน  นอตทิงแฮม  นอริช  นิวคาสเซิลอะพอนไทน์  บริสตอล  บาธ  เบอร์มิงแฮม  แบรดฟอร์ด  ไบรตันและโฮฟ  พลิมัธ  พีเทอร์เบรอห์  เพรสตัน  มิลตันคีนส์  แมนเชสเตอร์  ยอร์ก  ริพพอน  ลิงคอล์น  ลิชฟีลด์  ลิเวอร์พูล  ลีดส์  เลสเตอร์  แลงคาสเตอร์  วินเชสเตอร์  วุร์สเตอร์  วุลเวอร์แฮมป์ตัน  เวกฟีลด์  เวลล์ส  สโตก-ออน-เทรนต์  ออกซฟอร์ด  อีลี  เอ็กซิเตอร์  เฮริฟอร์ด 
สกอตแลนด์:  กลาสโกว์  ดันดี  ดันเฟิร์มลีน  เพิร์ท  สเตอร์ลิง  อินเวอร์เนสส์  เอดินบะระ  แอเบอร์ดีน 
เวลส์:  คาร์ดิฟฟ์  เซนต์เดวิดส์  เซนต์แอซัฟ  นิวพอร์ต  แบงกอร์  เรกซัม  สวอนซี 
ไอร์แลนด์เหนือ:  เดร์รี  นิวรี  เบลฟาสต์  แบงเกอร์  ลิสเบิร์น  อาร์มา